Connaught Road

Connaught Road (kinesisk: 干諾道, pinyin: Gànnuò dào) er en hovedgate langs Hongkongøyas sentrale og vestlige nordkyst.

 To deler 
Connaught Road Central (干諾道中) løper gjennom strøket Central parallelt med strandlinjen. Den strekker seg fra Admiralty i øst (der den knytter an til Harcourt Road), til Shun Tak Centre i vest, hvorfra den blir Connaught Road West.

Connaught Road West (干諾道西) løper mot strøkene Kennedy Town og Pok Fu Lam i vest. For det meste er Connaught Road West under Connaught Road West Flyover, (Route 4). Den er hovedruten til munningen av Western Harbour Tunnel og videre til Shek Tong Tsui, der den går over i  Des Voeux Road West.

 Historie 
Gaten var opprinnelig strandpromenaden som lå langs der båtene la til. I 1889 pågikk det store landvinninger her. Så den tidligere egentlige hovedgaten, Bowring Praya, fikk en nordlig parallell. Dette ble kunngjort av fungerende guvernør Francis Fleming, under et prinsebesøk fra England i 1890, og gaten skulle oppkalles etter prins Arthur, hertug av Connaught og Strathearn. En statue av hertugen stod en gang i krysset med Pedder Street.

Connaught Road West lå inntil mange av pirene vest på øya. Særlig var det grossister i ris som etablerte seg der. Men etterhvert som landvinningene i området fortsatte, er Connaught Road ikke lenger en strandgate.

 Byggverk og anlegg langs 
 AIG Tower
 Hong Kong Club Building
 Statue Square
 City Hall
 Mandarin Oriental
 Connaught Place
 Chater House
 Jardine House
 Central Elevated Walkway
 World-Wide House
 Exchange Square,
 One, IFC,
 Wing On House
 New Hang Seng Bank Headquarters Building
 Shun Tak Centre

 Fotogalleri 

 Referanser 

 Eksterne lenker 


Kategori:Hongkong
Kategori:Veier i Folkerepublikken Kina